AlexejDobrolubov/national_council_slovak_2010 huggingface dataset:
39. schôdza NR SR - 11.deň - B. popoludní
Dátum: 2025-09-25
Poslanec: Horecký, Ján (KDH)
Druh vystúpenia: Vystúpenie s faktickou poznámkou

Ďakujem za slovo. Pán kolega spomínali ste viacerými spôsobmi, že aké sa tu hrajú komunikačné politické, mediálne hry. Ako interpretujú mnohí ľudia, politici, médiá tieto návrhy ústavných zmien. V tom s vami úplne súhlasím. Ale poviem to za seba a za tých, ktorých sú z KDH pripravený hlasovať za naše návrhy, lebo defacto obsahom sú to naše návrhy. Dôležité nie sú tie facebookové statusy, ani tá štylizácia pred médiami a to čím chcú mnohí politici urobiť dojem na svojich voličov. Dôležité sú skutky. Tie skutky niekedy bolia, niekedy stoja,, niekedy musí človek niečo obetovať pre to aby rozpoznal keď je na ňom rad, aby urobil niečo čo je zásadné, čo ho presahuje, ja tak vnímam návrh týchto ústavných zmien. Netuším čo bude, či bude nebude nejaká ďalšia príležitosť a je mi ľahostajné ako to má pán premiér v hlave poukladané, čomu on verí, alebo čo mu on neverí. Ja viem, čomu verím ja a na čom zakladám svoj život a ako je pre mňa dôležitá pre KDH dôstojnosť každého človeka. A hodnoty, ktoré v tejto krajine nie sú proti nikomu, ale sú v súlade so záujmom každého a to dokonca aj v rozmere medzinárodného práva, kultivovania prostredia Európskej únie, tak aby sme sa tu všetci cítili ako dobrí susedia a bratia. Ďakujem.
39. schôdza NR SR - 11.deň - B. popoludní
Dátum: 2025-09-25
Poslanec: Horecký, Ján (KDH)
Druh vystúpenia: Vystúpenie s faktickou poznámkou

Ďakujem za slovo, pán predseda. Pán kolega Hlina, vy ste vynikajúci rétor, bystrý človek, inteligentný, so zmyslom pre humor, preto mi vôbec nepasuje to teatro, ktoré ste tu predviedli. (Potlesk.) Reči o cirkevnom súde, lejete olej do ohňa, toto nie je otázka viery, na to nikto z nás nemá pravítko, ani na svedomie. Každý z nás je svojprávny, sme tu poslanci Národnej rady zvolení svojimi voličmi a presadzujeme svoje programy, aspoň ja som na toto prisahal na ústavu. Čo sa týka tých pozmeňujúcich návrhov, lebo k tomu je tretia rozprava o treťom čítaní. Tie ktoré som predložil za KDH, tie nie sú konfesné, to nie sú veci, ktoré by vychádzali z nejakého cirkevného súdu alebo aké nezmysly ste tu hovorili, to sú veci na výsosť humánne. Len včera sme tu mali jednu dámu, feministku, ateistku, ktorá svojím osobným príkladom a životným príbehom hovorila o neľudskosti, surogátneho materstva, o novodobom obchode s ľuďmi. Hovorila o tom, ako hovorí zhodne aj KDH, že deti nie sú tovar, žena ani žiadna jej časť nie je na prenájom. Jednoducho to sú veci, ktoré by mali osloviť každého človeka, k tomu nie je ľahostajná, ľudská dôstojnosť a ľudské práva. Ďakujem. (Potlesk.) ľudská dôstojnosť a ľudské práva. Ďakujem. (Potlesk.)
39. schôdza NR SR - 11.deň - A. dopoludnia
Dátum: 2025-09-25
Poslanec: Horecký, Ján (KDH)
Druh vystúpenia: Vystúpenie s faktickou poznámkou

Ďakujem za slovo. Ďakujem pekne, pán kolega, Jozef Hajko, za tvoje odborné vystúpenie, ktoré ukázalo nielen slabiny, škodlivosť tohto návrhu zákona v skrátenom legislatívnom konaní, ale aj si naznačil správne riešenia, ku ktorým vláda, žiaľ, nepristupuje. Stovky miliónov eur, presne 435 mil. eur na, prakticky, plošnú energopomoc, ktorú jednoducho koalícia teraz nazýva adresnou. Je to demagógia, ktorá sa rozchádza vo faktoch s logikou aj pravdou o tom, ako chcú a nevedia riešiť tieto problémy. Minúť eurofondy na spotrebu v rámci roka namiesto rozhýbania ekonomiky investíciami je nezodpovedné. Naznačuje to, ako keby ste, kolegovia z vládnej koalície, nemysleli ani len pragmaticky na svoju budúcnosť. Ako budete pokračovať? Chcete sa usilovať vo voľbách znovu zvíťaziť? Chcete ďalej takto bačovať? Veď tu potom ako budete robiť konsolidáciu v priebehu ďalších rokov? Kde budete škrtať? Z čoho? A čo bude produkovať táto ekonomika? Okrem toho nás takéto umelé tlmenie prirodzeného vplyvu na znižovanie cien napr. investíciami do nižšej spotreby, tak ako o tom hovoril Jozef Hajko, vzďaľuje od možnosti prejsť na skutočné ceny a hrozí nám zničujúci skok v tých cenách v budúcnosti, keď ich dneska takto vnútorne dumpujete. Štyristo tridsaťpäť miliónov eur je zhruba tá suma, ktorá by vedela napr. razantne posunúť kvalitu vzdelávania dopredu. Ale vy nemyslíte na budúcnosť, len na sympatie a lajky svojich voličov. (Prerušenie vystúpenia časomerom.)
39. schôdza NR SR - 14.deň - B. popoludní
Dátum: 2025-09-30
Poslanec: Hazucha, Ivan (SMER - SD)
Druh vystúpenia: Vystúpenie s faktickou poznámkou

Ďakujem pekne. To ma prekvapuje z vašej strany, lebo vy máte veľmi korektné vystúpenia s prehľadom, ale tuto ste to nepotvrdil, asi vás nezaujíma veľmi história. Krajiny, Európa bola podelená dohovormi v Jalte a, a inde na sféry vplyvu, takže tvrdiť, že západ sa mohol rozhodnúť akým smerom sa bude uberať a východ nie, je demagógia, pretože ani západ sa nemohol rozhodnúť. Je to dobré vidieť na pokusoch ľavicových vlád uberať sa socialistickým smerom napríklad vo Francúzsku, však na jeden čas Francúzsko aj vystúpilo z NATO pod vedením myslím, de Gaulle. Ale rovnako Taliansko sa vyberalo niekoľkokrát socialistickou cestou a bol veľmi tvrdý zásah. Aký Rusi nerobili, napríklad. Zavraždenie Alda Mora, radšej premiér odstránili, akoby strhol krajinu. Podobne to bolo vo Švédsku, ktoré tiež bolo natoľko sociálno-demokratické, že by sa bolo možno vybralo socialistickou cestou, tak zavraždili Alda Mora. Pardon, Olofa Palmeho. No a Slovensko napadlo, áno, to máte pravdu, napadlo Poľsko, ale akoby ste nechceli vidieť udalosti, ktoré sa udiali pár rokov predtým, keď nám Poliaci anektovali pomerne veľkú časť územia Oravy, Liptova a Spiša a napádali polovojenské jednotky našich občanova a dosť ich drancovali, takže ono to bez príčiny nebolo. A to nehovorím, ako sa zachovali, chovali Poliaci v, v českej, na severe Čiech, kde tiež anektovali územie. Takže, kto seje vietor, žne búrku. Mne je veľmi ľúto, že Poliaci nesmierne množstvo obetí priniesli v druhej svetovej vojne, ale robili nedobrú politiku a obávam sa, že sa takisto ako mnohé štáty nepoučili a robia ju aj teraz. Ďakujem pekne.
39. schôdza NR SR - 13.deň - B. popoludní
Dátum: 2025-09-29
Poslanec: Hazucha, Ivan (SMER - SD)
Druh vystúpenia: Vystúpenie s faktickou poznámkou

Ďakujem pekne, pán kolega. V poriadku, chápem, že nasvecujete problém a nehovorím, že to netreba. Ani som nepovedal, že tu niet čo robiť v tejto problematike. Som povedal, že tu je roboty na 50 rokov. Takže to ja nepopieram. Len napadám to teda, že to využívate na to, že nasvecujete problém a hneď...a lebo Fico, lebo Fico, v tomto je problém. Ani vy, keď tam budete, ani Ódor, ani váš pán kolega, mladý Šimečka, o 15 rokov by sme mohli hovoriť toto isté. Či s tým pohnete, ale aj my hýbeme s tým, aj vy pohnete. Len to nejde tak, ako to tu prezentujete. A pani kolegyňa, vy môžete komunikovať so samosprávami, koľko chcete. A nehovorím, že to neni treba. Ale cez komunikáciu voda netečie. Treba rúru položiť. ===== o 15 rokov by sme mohli hovoriť toto isté. Či s tým pohnete, ale aj my hýbeme s tým. Aj vy pohnete, len to nejde tak ako to tu prezentujete a pani kolegyňa, vy môžte komunikovať so samosprávami koľko chcete a nehovorím, že to neni treba, ale cez komunikáciu voda netečie, treba rúru položiť. Hej, takže to, že sa komunikuje, ja neviem ako sa komunikuje, ako nie, kopa obcí má a budovalo aj buduje stále kanalizácie, kopa obcí má rozpracované a chýbajú im peniaze, a čo ste povedali, že teda roky čakajú, ja predpokladám, že čakajú práve na peniaze, na schválenie výziev, nie na nejakú komunikáciu ako to sa snažíte vykresliť teda, že ich aktivita v tejto oblasti viazne na komunikácii. Nehovorím, ale, že niekde nie, ale unisono nie. Tak ako to spomenul v jednej, váš pán kolega, starosta Miloslavova, myslím, že čaká na nejaké rozhodnutie 3 roky na úrade. Aj ja som sa s tým stretol, ale tie chyby robil dodávateľ aj s objednávateľom, preto stáli na úradoch, aj ja som blokoval na okresnom úrade, áno. Takže áno sú také veci. Ale keď sa nedohody neplnia, požiadavky, osoby, ktorá má potom následne prevádzkovať tú stavbu, tak to viazne, áno.
39. schôdza NR SR - 13.deň - B. popoludní
Dátum: 2025-09-29
Poslanec: Hazucha, Ivan (SMER - SD)
Druh vystúpenia: Vystúpenie v rozprave

Ďakujem pekne. Vážený pán predsedajúci, kolegyne, kolegovia. No to čo som povedal vo faktickej, za tým si stojím, teda, že, že túto tému iba zneužívate a svedčí o tom aj neustále niekoľkokrát aj od kolegu, aj od pani kolegyne spájanie novely s ústavou s témou kanalizácie, no tak to má naozaj veľa spoločného. Aj vo faktickej ste položili niekoľko alebo teda v reakcii na fakticky niekoľko otázok, nestihol som si všetky zapísať, ale hovoríte teda, že aké návrhy sme prijali alebo som možnože mal iniciovať ja. Ja si myslím, že v tejto problematike je legislatíva na dostatočnej úrovni. Brzdou rozvoja kanalizácií nemyslím si, že je legislatíva. Nehovorím, že ju ... =====
39. schôdza NR SR - 13.deň - B. popoludní
Dátum: 2025-09-29
Poslanec: Hazucha, Ivan (SMER - SD)
Druh vystúpenia: Vystúpenie s faktickou poznámkou

Ďakujem pekne. Pani kolegyňa, aj pán kolega, opäť už niekoľký krát ste sa chytili témy, ktorá naozaj dobre znie pre ľudí aj pre ľudí, máte načítané štatistické a encyklopedické informácie, ale o ktorej viete naozaj dosť málo. Máte veľký dar hovoriť veľa o problematike, o ktorej skoro nič neviete a používate ju len na svoju sebaprezentáciu spolu s kritikou vlády. Keďže reagovať by sa dalo takmer na každú vetu, tak sa idem prihlásiť do ústnej rozpravy. Ďakujem pekne.
39. schôdza NR SR - 12.deň - A. dopoludnia
Dátum: 2025-09-26
Poslanec: Hazucha, Ivan (SMER - SD)
Druh vystúpenia: Vystúpenie s faktickou poznámkou

Ďakujem pekne. Ospravedlňujem sa, že som trošku vyrušoval, ale kolegyňa priamo kládla otázky, tak som videl otáznik, tak som reagoval, a preto mi nešlo do hlavy teda, že aj teraz pani Hanuliaková, aj Beátka v tom zmysle teda v určitej časti svojho vystúpenia povedala, že je úplne zbytočné nám niečo hovoriť, lebo my iba vyhráme voľby a môžme robiť iba zle, my to máme dokonca v DNA, hej, tak potom načo bol ten polhodinový pokus teda, tomu nerozumiem, hej. Že však vy viete, že my sme aj tak natoľko zlí a nechápeme veci a máme v DNA škodiť, že potom naozaj zbytočná snaha aj času, aj všetkého. To je jedna vec. Reagovať na všetko by som potreboval, lebo na všetko by sa asi dalo reagovať, no takmer na každú vetu, ktorá, ktorú pani poslankyňa povedala. Ja nepopieram, ja by som potreboval omnoho viac informácií a seriózne informácie a hovoriť o tom, ale fakt je taký teda v mojej optike, čo ste spomenuli, že nútia deti hovoriť po rusky. Ale veď ten celý ten spor mal nejakú krátku históriu predtým a jednak z tej histórie bolo to, že práve Ukrajinci prerábali Rusov na Ukrajincov, napádali ich na uliciach, museli sa priznávať z pravoslávnej viery na kresťanskú vieru, na katolícku a podľa toho ich rozoznávali a kadejako ich šikanovali po uliciach. Dokonca aj náš duchovný jeden sa vyjadroval, ktorý bol v tých, v tej, v tej dobe 2014 – ´20 na Ukrajine. A nejaké prímerie? Prímerie naozaj nemá zmysel, lebo prímerie bolo. Bola Minská dohoda, bola jednotka aj dvojka, a k čomu slúžilo, čo povedala pani Merkelová? No získali sme čas na vyzbrojenie, to znamená, k tomu by slúžilo prímerie. Tak no ale to... (Prerušenie vystúpenia časomerom.)
39. schôdza NR SR - 11.deň - B. popoludní
Dátum: 2025-09-25
Poslanec: Hazucha, Ivan (SMER - SD)
Druh vystúpenia: Vystúpenie s faktickou poznámkou

Ďakujem pekne. No, aj toto vystúpenie, aj predchádzajúce naozaj vnímam ako čistý judášizmus, lebo argumenty, že je to lacná kosť Roberta Fica alebo že je to z jeho strany politický kalkul. Čokoľvek sa budete snažiť tejto pohnútke prilepiť, nič to nemení na obsahu, ktorý nám je mnohým blízky. Judášizmus je aj to, že sa to niekto snaží podať tak, že však o pol roka bude ďalšia možnosť a môžme to znova skúsiť podať. Čas a vývoj však nejde v náš prospech, v prospech ľudí, ktorým na týchto hodnotách záleží a táto právna úprava by im vyhovovala, alebo úprava ústavy. Váš cieľ, opozície, je poraziť vládu Roberta Fica aj SMER a možno dostať nás napr. aj na 10 %. Tak s kým by ste to potom aj v budúcnosti, keby ste vládli, s kým by ste to teda chceli schváliť? Ja chápem SaS-ku aj PS-ko, že je principiálne nie, že, v poriadku, Demokrati pravdepodobne tiež nie, tak v budúcnosti sa aj tak opätovne budeme potrebovať. Bude nás však potom 90? A náš protivník v tejto veci bude vtedy oveľa silnejší a razantnejší ako teraz. A mrzí ma aj názor pána Matoviča, ktorý sa nevie vymaniť z nenávisti a nechá ujsť jedinečnú šancu zmeny, s ktorou zrejme on a ani časť jeho poslancov v zásade nemá problém, o tom svedčí aj jeho júnové vystúpenie v prvom čítaní, v ktorom sa kádehákov zastal a ktorému som vtedy aj zatlieskal. Škoda, že je zajatcom vlastnej nenávisti. Ďakujem pekne.
39. schôdza NR SR - 11.deň - A. dopoludnia
Dátum: 2025-09-25
Poslanec: Hazucha, Ivan (SMER - SD)
Druh vystúpenia: Vystúpenie s faktickou poznámkou

Ďakujem pekne. Pán Hlina, niekoľkokrát som tu v pléne pochválil vaše vystúpenia, lebo aj napriek často veľmi zdrvujúcej kritike, ktorá je skoro vždy vysoko neobjektívna a nadsadená, vaše vystúpenia mali rečnícku šťavu. V minulú stredu však vaše vystúpenie bolo úplne od veci. Takmer celý čas ste kričal, boli ste mimo témy a unisono mňa a všetkých kolegov mojich ste urážal, nadával nám alebo nazýval nás neschopákmi, dokonca aj našich voličov, že sú tak nezorientovaní, že volia ľudí, ktorí v živote nič nedokázali. Reagoval som na to, na tieto veci a stojím si za tým. Nezvyknem ľudí osobne osočiť, slovo úbožiak som povedal, ale už mimo mikrofón ako posledné, ale žiaľ bolo to počuť. Mrzí ma to, nechcem znižovať dôstojnosť nikoho, na rozdiel od vás a od vašich kolegov, ktorí to robia denne. Takže ušlo mi to, prepáčte.
39. schôdza NR SR - 6.deň - B. popoludní
Dátum: 2025-09-17
Poslanec: Hazucha, Ivan (SMER - SD)
Druh vystúpenia: Vystúpenie s faktickou poznámkou

Ďakujem pekne. Veľmi emotívne vystúpenie. Tak už aj SaS-ka má svojho Matoviča a Pročka. (Búrlivý potlesk.) Takže dobre. Nahulákal ste sa tu na nás ako, a ešte ako vám je ublížené, nemôžete diskutovať. Nepovedal ste vôbec nič nové. Zopakoval ste, čo sa tu povedalo dneska niekoľkokrát. Ale mimo toho, že ako my nič nevieme a vy všetko viete, pán Hlina, trošku si stúpte do svedomia, ste sa napopreskakoval v politike kade-tade. Čo za vami ostalo?! Iba akože zápach?! Smrad?! A teraz ste skončili tu. A máte oči si dať po Slovensku bilbordy, že Slovensko potrebuje reset, SaS-ka! No to som sa narehotal! To bol najlepší frk týždňa. Od vás reset? Veď vy ste už resetovali dve vlády! Ako dodávali ste, čo ste mohli, a teraz si tu otvárate ústa! Ty kokso! To je teda sila! Na vás netreba ani dve minúty! (Potlesk.)
39. schôdza NR SR - 12.deň - A. dopoludnia
Dátum: 2025-09-26
Poslanec: Hajko, Jozef (KDH)
Druh vystúpenia: Vystúpenie s faktickou poznámkou

Asi nikto nepochopí o tom, že máme nové spôsoby pohybu aj po chodníkoch, atď., vidíme to, a tá situácia sa mení skutočne z roka na rok a stierajú sa rozdiely, ja neviem medzi veľkým bicyklom so širokými kolesami a mopedom, pomaly. Hej, takže jednoznačne to treba robiť, ja sa prikláňam tiež k tomu, že treba to skôr regulovať komplexne, hej, nedá sa to jedným krátkym zákonom. A druhá vec, kde sa stotožňujem s kolegom Dejom je to, že takýto zákon musí byť vykonateľný, to je veľmi dôležité, aby bol vykonateľný. Ja poviem príklad. Dosť ma to rozčuľuje tiež, však som šofér. Schválili sme si zákon, že bicykle sa môžu obchádzať vo vzdialenosti najmenej 1,5 metra. Nuž, keď si zoberiete naše cesty, tak by sme niektoré úplne zahltili, to je jedna vec a druhá vec, ja poviem taký praktický príklad, že kde vlastne ten zákon už neviete naplniť vôbec. Obídete bicyklistu, naplníte literu zákona, ste od neho 1,5 metra, prídete na križovatku, zastavíte na červenú, cyklista si zastane vedľa vás vpravo. On nemá povinnosť obiehať zľava? Alebo zrazu sa k vám dostal zľava, a teraz čo, nie je od vás meter a pol, zasvieti zelená, vy sa pohnete, porušili ste predpis? Preto to uvádzam tento príklad, že niektoré takéto, a tento návrh zákona o tých cyklistoch, tiež bol tak navrhnutý, pokiaľ si dobre pamätám ako poslanecký, že sa to neriešilo komplexne, a potom nám vznikajú takéto neriešiteľné stavy a myslím si, že keď ten zákon nemôžete vymáhať, tak nie je to ani na prospech tých, čo sú účastníci tej cestnej premávky, alebo tí chodci na chodníkoch, ale je to aj popieranie autority inštitúcií, ktoré to majú vymáhať. Pretože, keď oni nemajú v ruke taký predpis, o ktorých by sa mohli dobre oprieť, no tak potom na nich ľudia kašlú.
39. schôdza NR SR - 11.deň - A. dopoludnia
Dátum: 2025-09-25
Poslanec: Hajko, Jozef (KDH)
Druh vystúpenia: Vystúpenie s faktickou poznámkou

Ďakujem všetkým za pripomienky, k niektorým sa vyjadrím. Kolega Janckulík, áno, tento zákon v podstate sa dá chápať ako diskriminácia, pretože sa netýka všetkých vykurovacích nosičov. Skutočne, keby to išlo tak, ako som navrhoval, keby tie peniaze teda boli, že dať ich skutočne tak, aby si ľudia mohli pomôcť so svojimi domami a potom vlastne sa rozplýva ten rozdiel, že aké vykurovacie palivo používajú. Kolega Muňko, viete čo, ja si na tie časy veľmi dobre pamätám, keď sa privatizovali elektrárne. Boli v defaulte. Boli v krachu tie elektrárne. Takisto ako aj SPP. Boli v krachu. To bola jediná šanca, ako to zachrániť. A ja vám zase pripomeniem inú vec. Keď vláda Roberta Fica mala predkupné práve, ako Enel odchádzal zo slovenských elektrární, tak ho nevyužila. Viete, čo spravila? Šupla to súkromnej firme. A tak to je dodnes. A ďalej čo sa týka, kolega Šmilňák hovorí o energoúplatkoch. no, môžeme to aj tak vnímať. Uvidíme, čo sa bude diať, ale to zmocňovacie právo je veľmi silné, ja si myslím. Pretože dať do rúk niekomu 435 mil. eur a teraz rozhodujte si s nimi, hej, o vláde, podľa mňa zo je len, nevidím to ako, vidím to teda skôr vôbec, to, čo sa deje v posledných rokoch, že tie presne neurčené v štátnom rozpočte sú z roka na rok vyššie a vyššie. To znamená, že sú v rukách vlády, ako sa o nich rozhoduje a tie, hovorím, ja to doslova začínam nazývať nejakým zmocňovacím úkonom, pretože keby išlo o nejaké klasické nariadenie, ktoré, samozrejme, nariadenia, s ktorými vláda pracuje aj vo vyhláške atď., tak v poriadku. Ale tu ide o stovky, o stovky miliónov eur, skutočne stovky. A o tých sme hovorili aj včera pri konsolidačnom balíku. Preto na to upozorňujem.
39. schôdza NR SR - 10.deň - B. popoludní
Dátum: 2025-09-24
Poslanec: Hajko, Jozef (KDH)
Druh vystúpenia: Vystúpenie s faktickou poznámkou

Ďakujem za slovo. Kolega Čaučík, výstižný postreh k tomuto pozmeňovaciemu návrhu a skutočne ako si aj spomínal, tak vláda dostane do rúk nejaký nový nástroj. Ja to nemôžem nazývať inak iba nejaký ako zmocňovací predpis vláde, viete, z histórie poznáme ako sa to začínalo často v tých hnusných režimoch, že prichádzali najskôr zmocňovacie úkony v prospech vlády, a tým sa vlastne vyraďoval zo systému parlament ako volená inštitúcia a vlastne cez zmocňovacie potom nariadenia, dokonca až zákony, ktoré schvaľovali vlády, tak sa diali často a veľmi strašné veci. Mňa na tom znepokojuje o to viac, že týmto zmocňovacím nariadením pre vládu sa jej udeľuje veľká právomoc, možno sa tým iba odkladá problém, že sa vládne koalície nevedeli dohodnúť, že vlastne ako sa to bude zdaňovať. Mňa na tom mrazí, že to nie je jediný, jediný prejav takéhoto konania. My budeme rokovať aj o zákone o energopomoci, a tam opäť máme zmocňovanie. Vláda sa zmocňuje, že ona bude rozhodovať aké peniaze komu, koľko. Tak ako v tomto prípade sa bude rozhodovať to isté. No obávam sa, že ak sa dočkáme aj tretieho takéhoto prípadu, že sa opäť vláda bude zmocňovať niečím, že sa zákon bude hádzať do koša a nechá sa to na vládu, takže to bude vyslovene trend, a to by bolo v našej spoločnosti skutočne veľmi, veľmi nepríjemným zjavom.
39. schôdza NR SR - 9.deň - B. popoludní
Dátum: 2025-09-23
Poslanec: Hajko, Jozef (KDH)
Druh vystúpenia: Vystúpenie s faktickou poznámkou

Kolega Mikloško, oceňujem tvoje vystúpenie a hoci si oželel ministra financií na začiatku, že nebudeš hovoriť k ekonomike, ty si vlastne k nej hovoril. Ja to skúsim aj vysvetliť. Sviatky sú ozaj dôležité, napríklad aj v starom Ríme nie kalendár, ale sviatky určovali beh, chod počas roka. Ale skôr sa vrátim k tomu, že akým spôsobom vlastne táto politická téma súvisí aj s ekonomikou. Zhruba pred desaťročím dvaja autori, volili sa jeden Acemoglu, druhý Robinson, napísali knihu Prečo štáty zlyhávajú. Je to veľmi zaujímavá kniha a títo dvaja autori vysvetľujú po dlhom bádaní, že ako súvisí ekonomická prosperita s demokraciou. A ako krásny príklad uvádzajú americký kontinent. Kým severná časť amerického kontinentu bola kolonizovaná väčšinou Angličanmi, Francúzmi, Holanďanmi, tak na juhu vidíme najmä Španielov. Ale zásadný rozdiel bol v tom, že tí čo prichádzali do Severnej Ameriky, tak pôda im patrila a na tej pôde si vytvárali pravidlá a podľa toho vlastne sa vyvíjali celé komunity a potom aj štáty a potom aj vlastne únia štátov. V Južnej Amerike pôda patrila kráľovi. To znamená, kto na ňu sadol na tú pôdu, tak tým pádom stále patrila pôda kráľovi. A tieto štáty, tieto komunity si nemohli vytvárať vlastné pravidlá, ale boli podriadení kráľovi. Takže tam, kde tá demokracia začala skvitať, to znamená v severnej časti kontinentu, tak tam sa ekonomicky darilo a tam, kde nie, tak sa darilo oveľa menej. Myslím si, že sme v tom bode aj my, že potrebujeme, aby demokracia skvitala. Vidíme, že dostáva riadne na frak lebo aj bude skvitať demokracia, tak potom budeme prosperovať aj ekonomicky.
39. schôdza NR SR - 7.deň - A. dopoludnia
Dátum: 2025-09-18
Poslanec: Hajko, Jozef (KDH)
Druh vystúpenia: Vystúpenie s faktickou poznámkou

22. Ďakujem za slovo. Oceňujem skutočne mimoriadne fundované vystúpenie pána ministra bývalého školstva a pána riaditeľa školy a tak ďalej, však vymenoval všetko, kde pracoval. Oceňujem na tom to, že pracuje s argumentmi, faktami, jednoducho prináša fundovaný pohľad. Oceňujem aj to, že Ján Horecký sa zaujíma o školstvo a komunikuje s ministerstvom školstva aj v stave a v situácii, keď sme v opozícii, keď je KDH v opozícii a keď s nami stvárajú vládni poslanci to, čo sme napríklad videli včera. Preto ma mrzí, že ten cieľ, ktorý majú spoločný, či to je pán Drucker alebo pán Horecký, aby sa školstvo na Slovensku skvalitnilo, tak teraz zrazu sa tie názory na tú reformu týchto dvoch ľudí rozchádzajú. A mrzí ma aj to, že do tohto procesu, tak ako povedal pán Horecký, nie sú vtiahnutí tí, ktorých sa to týka. Pre presadenie akejkoľvek reformy je podstatné, aby tí, na ktorých tá reforma padne, aby sa stotožnili s cieľmi tej reformy a aby spolupracovali na nej. Ak tá reforma bude nadiktovaná zo strany ministerstva školstva a vlády, tak nemá šancu na úspech a, žiaľ, sa zaradí iba medzi ďalšie pokusy, ktorých sme tu už mali v minulosti veľa. Mrzí ma aj to, poviem na záver, že rokujeme v zlúčenej rozprave. Skutočne, Ján Horecký mal prichystané ďalšie a ďalšie vystúpenia a dúfam, že aspoň tento obmedzený režim mu umožní, aby vystúpil ešte viac.